Doi spanioli cu certificate de vaccinare false au fost găsiți la Aeroportul Otopeni.
Doi cetăţeni spanioli au fost depistaţi la Aeroportul Otopeni cu certificate de vaccinare false. Cei doi veneau de la Istanbul.
Ei au prezentat pentru controlul de intrare în România certificate de vaccinare pentru virusul SARS CoV-2 care nu corespundeau cu datele acestora de identificare.Incidentul a avut loc joi, atunci când cei doi au încercat să intre în România, cu o cursă din direcţia Turcia-Istanbul."Cei doi pasageri au prezentat certificate digitale de vaccinare prevăzute cu cod QR, eliberate de autorităţile spaniole, care atestau faptul că sunt vaccinaţi împotriva virusului SARS Cov-2 în Spania.Poliţiştii de frontieră au constatat faptul că datele de identificare corespondente codului QR sunt diferite faţă de datele de identitate din documentele de călătorie prezentate la controlul de frontieră de către cei doi bărbaţi, certificatele prezentate nefiind autentice", au anunţat reprezentanţii Poliţiei de Frontieră.Spaniolii au renunţat la continuarea călătoriei, în cauză fiind efectuate cercetări sub aspectul săvârşirii infracţiunii de fals informatic.